Proiect

# **GUVERNUL REPUBLICII MOLDOVA**

#### **H O T Ă R Î R E** nr. \_\_\_\_\_

din \_\_\_\_\_\_\_\_\_\_\_\_\_\_\_\_\_ 2017

Chişinău

**Cu privire la aprobarea Regulamentului privind siguranța construcțiilor hidrotehnice**

În temeiul prevederilor art.7 (1) lit. b) din Legea apelor nr. 272 din 26.12.2011 (Monitorul Oficial al Republicii Moldova, 2012, nr.81, art. 263, 264)

Guvernul HOTĂRĂŞTE:

1. Se aprobă Regulamentul privind siguranța construcțiilor hidrotehnice (conform anexei).
2. Deținătorii de construcții hidrotehnice, indiferent de forma de organizare juridică, persoanele fizice și juridice licentiate în domeniul construcției și proiectării construcțiilor hidrotehnice, vor asigura în modul stabilit implementarea prevederilor prezentului Regulament.
3. Deținătorii de construcții hidrotehnice aflate în exploatare la momentul intrării în vigoare a prezentului Regulament sunt obligați să autorizeze construcțiile în termen de 3 ani de la data intrării în vigoare a prezentei Hotărîri.
4. Prezenta hotărîre intră în vigoare la data publicării.

**PRIM-MINISTRU Pavel FILIP**

Contrasemnează:

Viceprim-ministru,

Ministrul economiei și infrastructurii Octavian Calmîc

Ministrul agriculturii, dezvoltării regionale și mediului Vasile Bîtca